SL Uradni list Evropske unije L 331/31

IZVEDBENA UREDBA KOMISIJE (EU) št. 1136/2012

z dne 30. novembra 2012

o izvajanju odbitkov od ribolovnih kvot, ki so na voljo za nekatere staleže rib v letu 2012, zaradi prelova drugih staležev rib v preteklih letih in spremembi Izvedbene uredbe (EU) št. 700/2012 glede količin, ki se odbijejo v prihodnjih letih

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1), zlasti člena 105(1), (2), (3) in (5) Uredbe,

ob upoštevanju naslednjega:

(1) Ribolovne kvote za leto 2011 so bile določene z: — Uredbo Sveta (EU) št. 1124/2010 z dne 29. novembra 2010 o določitvi ribolovnih možnosti za nekatere staleže rib in skupine staležev rib, ki se za leto 2011 uporabljajo v Baltskem morju (2), — Uredbo Sveta (EU) št. 1225/2010 z dne 13. decembra 2010 o določitvi ribolovnih možnosti za plovila EU za staleže nekaterih vrst globokomorskih rib za leti 2011 in 2012 (3), — Uredbo Sveta (EU) št. 1256/2010 z dne 17. decembra 2010 o določitvi ribolovnih možnosti za nekatere staleže rib, ki se za leto 2011 uporabljajo v Črnem morju (4), in — Uredbo Sveta (EU) št. 57/2011 z dne 18. januarja 2011 o določitvi ribolovnih možnosti za leto 2011 za nekatere staleže rib in skupine staležev rib, ki veljajo za vode EU in za plovila EU v nekaterih vodah zunaj EU (5).

(2) Ribolovne kvote za leto 2012 so bile določene z: — Uredbo (EU) št. 1225/2010, — Uredbo Sveta (EU) št. 716/2011 z dne 19. julija 2011 o določitvi možnosti ribolova sardona v Biskajskem zalivu za ribolovno sezono 2011/2012 (6), — Uredbo Sveta (EU) št. 1256/2011 z dne 30. novembra 2011 o določitvi ribolovnih možnosti za nekatere staleže rib in skupine staležev rib, ki se za leto 2012 uporabljajo v Baltskem morju in spremembah Uredbe (EU) št. 1124/2010 (7), — Uredbo Sveta (EU) št. 5/2012 z dne 19. decembra 2011 o določitvi ribolovnih možnosti za nekatere staleže rib in skupine staležev rib, ki se za leto 2012 uporabljajo v Črnem morju (8), — Uredbo Sveta (EU) št. 43/2012 z dne 17. januarja 2012 o določitvi ribolovnih možnosti, ki so plovilom EU na voljo v letu 2012 za nekatere staleže rib in skupine staležev rib, za katere ne veljajo mednarodna pogajanja ali sporazumi (9), in — Uredbo Sveta (EU) št. 44/2012 z dne 17. januarja 2012 o določitvi ribolovnih možnosti, ki so na voljo v vodah EU in ki so plovilom EU na voljo v nekaterih vodah, ki niso del EU, za nekatere staleže rib in skupine staležev rib, za katere veljajo mednarodna pogajanja ali sporazumi, za leto 2012 (10).

(3) Ko Komisija ugotovi, da je država članica presegla ribolovne kvote, ki so ji bile dodeljene, v skladu s členom 105(1) Uredbe (ES) št. 1224/2009 izvede odbitke od prihodnjih ribolovnih kvot navedene države članice.

(4) Izvedbena uredba Komisije (EU) št. 700/2012 (11) je določila odbitke od ribolovnih kvot za nekatere staleže rib v letu 2012 zaradi prelova navedenih staležev v preteklih letih.

(5) Zdi se, da so nekateri odbitki iz Izvedbene uredbe (EU) št. 700/2012 večji od prilagojene kvote, ki je na voljo v letu 2012, in se zato v zvezi z navedeno kvoto ne morejo v celoti izvesti. V skladu s Sporočilom Komisije št. 2012/C 72/07 (12) bi bilo treba preostale zneske odbiti od prilagojenih kvot, ki so na voljo v poznejših letih.

(6) Izvedbeno uredbo (EU) št. 700/2012 bi bilo zato treba ustrezno spremeniti.

(7) Za nekatere države članice z Izvedbeno uredbo (EU) št. 700/2012 ne bi bilo mogoče izvesti odbitkov od kvot, kot so bile dodeljene za prelovljene staleže rib, ker te kvote za navedene države članice v letu 2012 niso bile na voljo.

(8) V skladu s Sporočilom št. 2012/C 72/07 bi se morali, če pri prelovljenem staležu rib v letu, ki sledi prelovu, ni mogoče izvesti odbitkov, ker kvota zadevni državi članici ni na voljo, odbitki izvesti pri drugih staležih rib na istem geografskem območju ali z enako tržno vrednostjo. Taki odbitki bi se morali po možnosti izvesti od kvot, dodeljenih za staleže rib, ki jih lovi ladjevje, ki je prelovilo kvoto, ob upoštevanju potrebe po izogibanju zavržkom v mešanem ribolovu.

(9) Z zadevnimi državami članicami so se izvedla posvetovanja v zvezi s predlaganimi odbitki od kvot, dodeljenih staležem rib, ki niso bili prelovljeni.

(10) Odbitke iz te uredbe bi bilo treba uporabljati ne glede na odbitke, ki se uporabljajo pri kvotah za leto 2012, v skladu z: — Uredbo Komisije (ES) št. 147/2007 z dne 15. februarja 2007 o prilagoditvi nekaterih ribolovnih kvot za leta od 2007 do 2012 v skladu s členom 23(4) Uredbe Sveta (ES) št. 2371/2002 o ohranjevanju in trajnostnem izkoriščanju ribolovnih virov v okviru skupne ribiške politike (13) in — Uredbo Komisije (EU) št. 165/2011 z dne 22. februarja 2011 o odbitkih od nekaterih kvot za skušo, dodeljenih Španiji za leto 2011 in naslednja leta, zaradi prelova v letu 2010 (14) –

SPREJELA NASLEDNJO UREDBO:

Člen 1

1. Ribolovne kvote za leto 2012 iz Priloge I k tej uredbi se zmanjšajo z uporabo odbitkov iz navedene priloge.

2. Odstavek 1 se uporablja ne glede na zmanjšanja, določena v uredbah (ES) št. 147/2007 in (EU) št. 165/2011.

Člen 2

Priloga k Izvedbeni uredbi (EU) št. 700/2012 se nadomesti z besedilom iz Priloge II k tej uredbi.

Člen 3

Ta uredba začne veljati sedmi dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 30. novembra 2012 Za Komisijo Predsednik José Manuel BARROSO

(1) UL L 343, 22.12.2009, str. 1.

(2) UL L 318, 4.12.2010, str. 1.

(3) UL L 336, 21.12.2010, str. 1.

(4) UL L 343, 29.12.2010, str. 2.

(5) UL L 24, 27.1.2011, str. 1.

(6) UL L 193, 23.7.2011, str. 11.

(7) UL L 320, 3.12.2011, str. 3.

(8) UL L 3, 6.1.2012, str. 1.

(9) UL L 25, 27.1.2012, str. 1.

(10) UL L 25, 27.1.2012, str. 55.

(11) UL L 203, 31.7.2012, str. 52.

(12) UL C 72, 10.3.2012, str. 27.

(13) UL L 46, 16.2.2007, str. 10.

(14) UL L 48, 23.2.2011, str. 11.

PRILOGA I Odbitki od kvot za staleže rib, ki niso bili prelovljeni Država članica Oznaka vrste Oznaka območja Ime vrste Ime območja Dovoljeni iztovori za 2011 (celotna prilagojena količina v tonah) (1) Skupni ulov 2011 (količina v tonah) Poraba kvot (v %) Prelov, povezan z dovoljenim iztovorom (količina v tonah) Množilni količnik (2) Dodatni množilni količnik (3) Ostali odbitki iz leta 2011 (4) (količina v tonah) Odbitki za leto 2012 (količina v tonah) DK DGS 03A-C trnež vode EU območja IIIa 0,00 1,00 — 1,00 1 12 13,00 Odbitek se izvede za naslednji stalež: DK NEP 3A/BCD škamp IIIa; vode EU podrazdelkov 22–32 / / / / / / / 13,00 DE DGS 2AC4-C trnež vode EU območij IIa in IV 0,00 0,70 — 0,70 1 0,70 Odbitek se izvede za naslednji stalež: DE LIN 04-C leng vode EU območja IV / / / / / / / 0,70 IE NOP 2A3A4. norveški molič in z njim povezan prilov IIIa; vode EU območij IIa in IV 0,00 5,00 — 5,00 1 5,00 Odbitek se izvede za naslednji stalež: IE WHB 1X14 sinji mol vode EU in mednarodne vode območij I, II, III, IV, V, VI, VII, VIIIa, VIIIb, VIIId, VIIIe, XII in XIV / / / / / / / 5,00 ES COD 7XAD34 trska VIIb, VIIc, VIIe–k, VIII, IX in X; vode EU območja CECAF 34.1.1 0,00 0,90 — 0,90 1 0,90 Odbitek se izvede za naslednji stalež: ES HKE 57214 oslič VI in VII, vode EU in mednarodne vode območja Vb, mednarodne vode območij XII in XIV / / / / / / / 0,90 ES DGS 15X14 trnež vode EU in mednarodne vode območij I, V, VI, VII, VIII, XII in XIV 1,00 6,20 620,0 5,20 1 5,20 Odbitek se izvede za naslednji stalež: ES NEP VII škamp VII / / / / / / / 5,20 ES DWS 56789- globokomorski morski psi vode EU in mednarodne vode območij V, VI, VII in VIII 2,79 25,90 928,3 23,11 1 23,11 Odbitek se izvede za naslednji stalež: ES BLI 12INT- modri leng mednarodne vode območja XII / / / / / / / 23,11 ES ORY 1CX14 oranžna sluzoglavka vode EU in mednarodne vode območij I, II, III, IV, V, VIII, IX, X, XII in XIV 0,00 0,60 — 0,60 1 0,60 Odbitek se izvede za naslednji stalež: ES BLI 12INT- modri leng mednarodne vode območja XII / / / / / / / 0,60 ES RED N3LN. rdeči okun NAFO 3LN 0,00 43,50 — 43,50 1 43,50 Odbitek se izvede za naslednji stalež: ES HKW 3NO. bela repata tabinja NAFO 3N0 / / / / / / / 43,50 FR DWS 56789- globokomorski morski psi vode EU in mednarodne vode območij V, VI, VII, VIII in IX 10,17 26,00 255,7 15,83 1 15,83 Odbitek se izvede za naslednji stalež: FR RNG 5B67- okroglonosi repak vode EU in mednarodne vode območij Vb, VI in VII / / / / / / / 15,83 PT WHG 08. mol VIII 0,00 1,20 — 1,20 1 1,20 Odbitek se izvede za naslednji stalež: PT PLE 8/3411 morska plošča VIII, IX in X; vode EU območja CECAF 34.1.1 / / / / / / / 1,20 (1) Kvote, ki so na voljo državi članici v skladu z zadevnimi uredbami o ribolovnih možnostih po upoštevanju izmenjav ribolovnih možnosti v skladu s členom 20(5) Uredbe Sveta (ES) št. 2371/2002 (UL L 358, 31.12.2002, str. 59), prenosa kvot v skladu s členom 4(2) Uredbe Sveta (ES) št. 847/96 (UL L 115, 9.5.1996, str. 3) in/ali ponovne dodelitve in odbitka ribolovnih možnosti v skladu s členoma 37 in 105 Uredbe Sveta (ES) št. 1224/2009. (2) Kot določa člen 105(2) Uredbe (ES) št. 1224/2009. (3) Kot določa člen 105(3) Uredbe (ES) št. 1224/2009. (4) Izvedbena uredba (EU) št. 1016/2011 (UL L 270, 15.10.2011, str. 1) in Izvedbena uredba (EU) št. 1021/2011 (UL L 270, 15.10.2011, str. 16) opredeljujeta izvajanje odbitkov od ribolovnih kvot za nekatere države in vrste v letu 2011. Vendar so bili odbitki, ki se uporabljajo, za nekatere države članice višji od njihovih kvot za leto 2011 in se zato v navedenem letu niso mogli v celoti izvesti. Da se zagotovi, da se bo tudi v teh primerih odbil celotni znesek, so se preostale količine upoštevale pri določanju odbitkov od kvot za leto 2012.